b'\n_START_ARTICLE_\nSavo\n_START_SECTION_\nIzvor imena\n_START_PARAGRAPH_\nIme Savo je pri\xc5\xa1lo k nam s priseljenci iz Srbije, oziroma iz srbskega jezikovnega podro\xc4\x8dja. Ime Savo je ljubkovalno ime izpeljano iz imena Sava. To ime pa izhaja iz gr\xc5\xa1kega imena \xce\xa3\xce\xb1\xce\xb2\xce\xb2\xce\xb1\xcf\x82 (Sabbas). Tako se je imenoval svetnik in pu\xc5\xa1\xc4\x8davnik, ki je umrl leta 532 v samostanu sv. Save v Jeruzalemu. Gr\xc5\xa1ko ime razlagajo iz arabske besede saba v pomenu\xc2\xa0\xc2\xbbded, starec\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Savo: 357.\n_START_SECTION_\nOsebni praznik\n_START_PARAGRAPH_\nV koledarju je ime Sava (Savo, Savko, Savin) zapisano 5. decembra (Sava, palestinski opat in pu\xc5\xa1\xc4\x8davnik, \xe2\x80\xa0 5. dec. 532).'